A scaffolding on a house

Description automatically generated

PROJEKT UNAPREĐENJA ENERGETSKE EFIKASNOSTI OBRAZOVNIH INSTITUCIJA U CRNOJ GORI

PLAN UKLJUČIVANJA ZAINTERESOVANIH STRANA

AVGUST 2024.

|  |  |
| --- | --- |
| Klijent: | Evropska banka za obnovu i razvoj (EBRD) |
| Projekt: | Projekt unapređenja energetske efikasnosti obrazovnih institucija u Crnoj Gori |
| Dokument: | Plan uključivanja zainteresovanih strana |
| Podrška u pripremi: | ENOVA |
| Datum: | Avgust 2024. |

Sadržaj

[Spisak skraćenica 4](#_Toc176341949)

[1 Uvod 6](#_Toc176341950)

[1.1 Kontekst Projekta 6](#_Toc176341951)

[1.2 Ciljevi i opseg ovog Plana uključivanja zainteresovanih strana 10](#_Toc176341952)

[2 Zakonski zahtjevi za uključivanje zainteresovanih strana 11](#_Toc176341953)

[2.1 Zahtjevi lokalnog zakonodavstva 11](#_Toc176341954)

[2.2 EBRD zahtjevi 11](#_Toc176341955)

[3 Zainteresovane strane Projekta 12](#_Toc176341956)

[4 Program uključivanja zainteresovanih strana 14](#_Toc176341957)

[4.1 Objavljivanje Projektnog paketa dokumenata 14](#_Toc176341958)

[4.2 Informisanje javnosti o građevinskim radovima 14](#_Toc176341959)

[4.3 Ciljevi i metode uključivanja zainteresovanih strana 14](#_Toc176341960)

[5 Upravljanje pritužbama 16](#_Toc176341961)

[6 Monitoring i izvještavanje 18](#_Toc176341962)

[7 Dodaci 19](#_Toc176341963)

[Dodatak 1: Tekst za Letak za javne pritužbe 19](#_Toc176341964)

[Dodatak 2: Projektni obrazac za pritužbe 20](#_Toc176341965)

[Dodatak 3: Obrazac Registra pritužbi 21](#_Toc176341966)

# Spisak skraćenica

|  |  |
| --- | --- |
| EBRD | Evropska banka za obnovu i razvoj |
| EE | Energetska efikasnost |
| JIP | Jedinica za implementaciju Projekta |
| Ministarstvo | Ministarstvo prosvjete, nauke i inovacija |
| NTS | Netehnički sažetak |
| Puzs | Plan uključivanja zainteresovanih strana |
| UR | Uslov za realizaciju iz EBRD Politike zaštite životne sredine i društva |

Kratki rječnik uključivanja zainteresovanih strana

Ovaj kratki **rječnik daje definicije nekih od najvažnijih pojmova korišćenih u ovom Planu uključivanja zainteresovanih strana**. Potrebno je imati u vidu da lista nije konačna.

| **Pojam** | **Definicija/opis** |
| --- | --- |
| **Zainteresovane strane** | Zainteresovane strane su:   1. oni koji su **pogođeni** (direktno ili indirektno, pozitivno ili negativno) projektom, uključujući one koji mogu biti posebno *ranjivi* na uticaje projekta 2. oni koji mogu imati **interes** ili na neki drugi način uticati na projekt, ali nisu pogođeni |
| **Mapiranje zainteresovanih strana** | Uključuje identifikaciju svih pojedinaca, grupa i organizacija koje su pogođene projektom ili na neki drugi način imaju interes u projektu, zajedno sa njihovim potrebama, interesima i zabrinutostima. Planiranje uključivanja prilagođeno je potrebama i interesima zainteresovanih strana, a prioritet se daje onima koji su najviše pogođeni projektom, posebno ranjivi na uticaje projekta i/ili su pod velikim uticajem ishoda projekta. |
| **Uključivanje zainteresovanih strana** | Odnosi se na načine na koje organizacija komunicira i sarađuje sa lokalnim zajednicama i drugim zainteresovanim stranama, uključujući ih u donošenje odluka i implementaciju projekta. Uključivanje je dvosmjerni ili višesmjerni proces, s ciljem slušanja, izgradnje povjerenja, postizanja zajedničkog razumijevanja i generisanja međusobne koristi. |
| **Plan uključivanja zainteresovanih strana (PUZS) – *ovaj dokument*** | Plan koji utvrđuje zahtjeve i korake potrebne za identifikaciju, konsultacije i uključivanje zainteresovanih strana te dijeljenje informacija o projektu kako bi se ispunili ciljevi projekta i očekivanja zainteresovanih strana. Projekti koje finansira EBRD moraju imati javno objavljen PUZS koji ispunjava zahtjeve EBRD-ove Politike zaštite životne sredine i društvenih aspekata. |
| **Mehanizam za pritužbe** | Vansudski postupak kojim upravlja nosilac projekta radi primanja, potvrđivanja, istraživanja i odgovaranja na pritužbe vezane za projekt. Mehanizam ne bi trebao uticati na pristup podnosioca pritužbi pravnim ili upravnim rješenjima. Mehanizam za pritužbe zajednice obično je odvojen od mehanizma za pritužbe zaposlenika.  *Pogledati poglavlje 5 za detalje o mehanizmu za pritužbe.* |
| **Ranjive osobe ili grupe** | Osobe ili grupe ljudi koje mogu biti više nepovoljno pogođene uticajima projekta za razliku od drugih, zbog karakteristika kao što su: pol, etnička pripadnost, religija, dob, fizička ili mentalna invalidnost, pismenost, društveni status, itd. Pojam ranjive osobe može uključivati i osobe u ranjivim situacijama, kao što su osobe koje žive ispod granice siromaštva, domaćinstva sa samohranim roditeljima, zajednice zavisne o prirodnim resursima, raseljene osobe, itd. |

# Uvod

## Kontekst Projekta

**Kontekst**. Evropska banka za obnovu i razvoj (EBRD) razmatra mogućnost davanja finansijskih sredstava Ministarstvu prosvjete, nauke i inovacija (“Ministarstvo”) za sprovođenje mjera unapređenja energetske efikasnosti (EE), integracije tehnologija na obnovljive izvore energije te poboljšanja pristupačnosti i sigurnosti u 24 obrazovne institucije (dva vrtića, 18 osnovnih škola, tri srednje škole i studentski dom) u 10 gradova Crne Gore („Projekt”):

1. Bar
2. Budva
3. Gusinje
4. Herceg Novi
5. Kotor
6. Nikšić
7. Podgorica
8. Rožaje
9. Tivat
10. Žabljak

Projektom će upravljati Ministarstvo prosvjete, nauke i inovacija Crne Gore.

Projektne zgrade rasprostranjene su širom Crne Gore, obuhvatajući i kontinentalni i priobalni dio zemlje. Opštine i gradovi u kojim se zgrade nalaze prikazani su na slici 1.

A map of the world

Description automatically generated

Slika : Mapa opština/gradova u kojima se nalaze Projektne zgrade

**Značaj Projekta.** Očekuje se da će implementacija Projekta rezultirati nizom koristi za životnu sredinu i društvo kao što su smanjenje potrošnje energije i emisija stakleničkih gasova, poboljšanje kvaliteta vazduha u zatvorenom prostoru, poboljšanje resursne efikasnosti i smanjenje operativnih troškova. Dodatno, Projektom će se poboljšati sigurnost zgrada kroz implementaciju ostalih mjera (koje se ne vezuju za energetsku efikasnost), otvoriti nova radna mjesta i doprinijeti ispunjavanju ciljeva Nacionalno utvrđenog doprinosa Crne Gore i ključnih strateških dokumenata, prije svega Nacionalne strategije u oblasti klimatskih promjena i Strategije razvoja energetike.

**Kategorija Projekta.** Projekt je kategorizovan kao "B" u skladu sa EBRD-ovom Politikom zaštite životne sredine i društva iz 2019. godine[[1]](#footnote-2).

**Upravljanje Projektom.** Ministarstvu prosvjete, nauke i inovacija će biti odgovorno za pripremu i implementaciju Projekta. Projektom će upravljati Jedinica za implementaciju projekta (JIP), koju će činiti predstavnici Ministarstva. JIP će biti odgovorna za cjelokupnu implementaciju Projekta i uključivanje zainteresovanih strana. Konsultant za podršku JIP-u će se angažovati radi pružanja stručnog znanja u tenderskim procedurama, monitoringu aktivnosti vezanih za zaštitu životne sredine i društva, te cjelokupnom izvještavanju o Projektu.

**Status pripreme Projekta.** Projekt je trenutno u pripremnoj fazi. Tokom 2024. godine, EBRD je finansirala sprovođenje EE audita i izradu Studije izvodljivosti za 24 obrazovne institucije. Glavni projekti tek trebaju biti izrađeni.

U 2024. godini, konsultanti su sproveli nezavisnu procjenu uticaja Projekta na životnu sredinu i društvo, koju je naručila EBRD. Ovaj Plan uključivanja zainteresovanih strana je dio paketa dokumenata koji je pripremljen tokom procjene, zajedno sa Netehničkim sažetkom koji pruža detaljniji opis Projekta.

**Projektne mjere.** U Studiji izvodljivosti iz 2024. godine, predlažu se sljedeće mjere za implementaciju:

|  |  |
| --- | --- |
| **Oznaka** | **Mjere energetske efikasnosti i mjere integracije tehnologija na obnovljive izvore energije** |
| ***M1*** | Izolacija spoljašnjih zidova |
| ***M2*** | Izolacija krova |
| ***M3*** | Zamjena prozora i vrata |
| ***M4*** | Zamjena sistema rasvjete |
| ***M5*** | Ugradnja toplotnih pumpi |
| ***M6*** | Ugradnja novih (cirkulacionih) pumpi |
| ***M7*** | Ugradnja termostatskih ventila na radijatorima |
| ***M8*** | Postavljanje fotonaponskih sistema |
| ***M9*** | Zamjena kotlova |
| ***M10*** | Postavljanje solarnih kolektora |
| ***M11*** | Instalacija sistema za upravljanje energijom zgrada |
| ***M12*** | Mjere uštede vode |
| **Ostale mjere** | |
| ***M13*** | Instalacija pristupnih rampi |
| ***M14*** | Modernizacija elektro sistema |
| ***M15*** | Poboljšanje sistema za protivpožarnu zaštitu |
| ***M16*** | Uklanjanje materijala koji sadrže azbest |
| ***M17*** | Strukturalno ojačanje |

Pregled mjera koje će biti implementirane u svakoj Projektnij zgradi dat je u tabeli ispod.

Tabela : Predložene mjere za svaku od Projektnih zgrada

*Napomena: Svaka mjera je predstavljena oznakom iz tabele iznad.*

| **Grad/**  **Opština** | **Projektna zgrada** | **M1** | **M2** | **M3** | **M4** | **M5** | **M6** | **M7** | **M8** | **M9** | **M10** | **M11** | **M12** | **M13** | **M14** | **M15** | **M16[[2]](#footnote-3)** | **M17** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Bar*** | Osnovna škola „Blažo Jokov Orlandić“ |  |  |  |  |  |  |  |  |  |  |  |  |  |  |  |  |  |
| Osnovna škola „Meksiko“ |  |  |  |  |  |  |  |  |  |  |  |  |  |  |  |  |  |
| Srednja škola „Gimnazija Niko Rolović“ |  |  |  |  |  |  |  |  |  |  |  |  |  |  |  |  |  |
| Osnovna škola „Kekec“ |  |  |  |  |  |  |  |  |  |  |  |  |  |  |  |  |  |
| ***Budva*** | Osnovna škola „Stefan Mitrov Ljubiša“ |  |  |  |  |  |  |  |  |  |  |  |  |  |  |  |  |  |
| Vrtić „Ljubica V. Jovanović – Maše“ |  |  |  |  |  |  |  |  |  |  |  |  |  |  |  |  |  |
| ***Gusinje*** | Osnovna škola „Džafer Nikočević“ |  |  |  |  |  |  |  |  |  |  |  |  |  |  |  |  |  |
| ***Herceg Novi*** | Osnovna škola „Milan Vuković“ |  |  |  |  |  |  |  |  |  |  |  |  |  |  |  |  |  |
| ***Kotor*** | Osnovna škola „Narodni heroj Savo Ilić“ |  |  |  |  |  |  |  |  |  |  |  |  |  |  |  |  |  |
| Gimnazija i Srednja pomorska škola |  |  |  |  |  |  |  |  |  |  |  |  |  |  |  |  |  |
| Osnovna škola „Nikola Đurković“ |  |  |  |  |  |  |  |  |  |  |  |  |  |  |  |  |  |
| ***Nikšić*** | Osnovna škola „Ratko Žarić“ |  |  |  |  |  |  |  |  |  |  |  |  |  |  |  |  |  |
| Osnovna škola „Olga Golović“ |  |  |  |  |  |  |  |  |  |  |  |  |  |  |  |  |  |
| Vrtić „Dragan Kovačević“ |  |  |  |  |  |  |  |  |  |  |  |  |  |  |  |  |  |
| Osnovna škola „Luka Simonović“ |  |  |  |  |  |  |  |  |  |  |  |  |  |  |  |  |  |
| Osnovna škola „Pavle Kovačević“ |  |  |  |  |  |  |  |  |  |  |  |  |  |  |  |  |  |
| ***Podgorica*** | Osnovna škola „Pavle Rovinski“ |  |  |  |  |  |  |  |  |  |  |  |  |  |  |  |  |  |
| Osnovna škola „Sutjeska“ |  |  |  |  |  |  |  |  |  |  |  |  |  |  |  |  |  |
| Osnovna škola „Dr Dragiša Ivanović“ |  |  |  |  |  |  |  |  |  |  |  |  |  |  |  |  |  |
| Studentski dom Podgorica (a) – Dom I |  |  |  |  |  |  |  |  |  |  |  |  |  |  |  |  |  |
| Studentski dom Podgorica (b) – Dom II |  |  |  |  |  |  |  |  |  |  |  |  |  |  |  |  |  |
| Studentski dom Podgorica (c) – Restoran/Kafić |  |  |  |  |  |  |  |  |  |  |  |  |  |  |  |  |  |
| ***Rožaje*** | Osnovna škola „25. maj“ |  |  |  |  |  |  |  |  |  |  |  |  |  |  |  |  |  |
| ***Tivat*** | Osnovna škola „Drago Milović“ |  | ***\*Napomena[[3]](#footnote-4)*** |  |  |  |  |  |  |  |  |  |  |  |  |  |  |  |
| Srednja mješovita škola „Mladost“ |  |  |  |  |  |  |  |  |  |  |  |  |  |  |  |  |  |
| ***Žabljak*** | Osnovna škola „Dušan Obradović“ |  |  |  |  |  |  |  |  |  |  |  |  |  |  |  |  |  |

## Ciljevi i opseg ovog Plana uključivanja zainteresovanih strana

**Ovaj Plan uključivanja zainteresovanih strana (**„**PUZS“) je pripremio JIP kako bi se sa svim zainteresovanim i pogođenim stranama jasno iskomunicirao program uključivanja**.

Cilj ovog PUZS-a je olakšati donošenje odluka vezanih za Projekt i stvoriti mogućnosti za aktivno i pravovremeno uključivanje svih zainteresovanih strana te omogućiti iznošenje mišljenja i izražavanje zabrinutosti od strane zainteresovanih strana koje mogu uticati na odluke na Projektu. Stoga je svrha PUZS-a poboljšati uključivanje zainteresovanih strana tokom svih faza Projekta i sprovoditi njihovo uključivanje u skladu sa lokalnim zakonodavstvom, kao i zahtjevima EBRD-a.

**JIP će periodično ažurirati ovaj PUZS** kako bi odražavao ključne promjene u aktivnostima Projekta ili bilo koji novi razvoj u okviru Projekta.

*Napomena: Ministarstvo još nije preduzelo posebne aktivnosti uključivanja zainteresovanih strana. Sve buduće aktivnosti će biti vođene ovim PUZS-om.*

# Zakonski zahtjevi za uključivanje zainteresovanih strana

## Zahtjevi lokalnog zakonodavstva

Na Projekt će se primjenjivati ​​sljedeći specifični zakoni u Crnoj Gori sa zahtjevima u pogledu objavljivanja informacija i transparentnosti:

* **Zakon o slobodnom pristupu informacijama**[[4]](#footnote-5)navodi da su organi javne vlasti dužni svakom licu omogućiti da dobije i upozna se sa informacijama od javnog interesa, osim u slučajevima predviđenim zakonom.
* **Zakon o medijima**[[5]](#footnote-6)propisuje da je javno informisanje besplatno i da nije podložno cenzuri te da javnost ima pravo i interes da bude informisana o pitanjima od javnog interesa.

Crna Gora je takođe ratifikovala Arhusku konvenciju o pristupu informacijama, učešću javnosti u donošenju odluka i pristupu pravdi u pitanjima životne sredine. Konvencija se primjenjuje kako na vladine organizacije, tako i na bilo koja druga fizička ili pravna lica koja imaju javne odgovornosti ili funkcije ili pružaju javne usluge.

Ne postoje drugi lokalni zahtjevi kada je u pitanju uključivanje zainteresovanih strana koji su primjenjivi na ovaj Projekt koji su uporedivi sa zahtjevima EBRD-a razrađenim u nastavku.

## EBRD zahtjevi

U svojoj Politici zaštite životne sredine i društva iz 2019. godine, EBRD je definisala sveobuhvatan skup specifičnih uslova za realizaciju („UR“) za koje se očekuje da projekti ispune. UR 10 (Objavljivanje informacija i uključivanje zainteresovanih strana) naglašava važnost otvorenog, smislenog i transparentnog uključivanja zainteresovanih strana. EBRD-ovi zahtjevi iz UR 10 mogu se sažeti na sljedeći način:

* Proces uključivanja zainteresiranih strana uključuje **identifikaciju i analizu zainteresovanih strana,** planiranje uključivanja, objavljivanje informacija, sprovođenje smislenih konsultacija, implementaciju mehanizma za pritužbe i redovno izvještavanje relevantnim zainteresovanim stranama. Uključivanje mora početi u najranijoj fazi projekta i nastaviti tokom trajanja projekta.
* Klijenti moraju osigurati da zainteresovane strane imaju pristup **pravovremenim, relevantnim i razumljivim informacijama**, te da se uključivanje sprovodi na kulturološki prikladan i inkluzivan način, bez manipulacije i prinude. U tu svrhu, klijent će objaviti relevantne informacije o projektu na lokalnom jeziku ili jezicima, na način koji je dostupan i prikladan, uzimajući u obzir sve specifične potrebe grupa koje mogu biti različito ili nesrazmjerno pogođene projektom ili grupama stanovništva sa specifičnim potrebama za informacijama. Tokom trajanja projekta, klijent će nastaviti redovno da pruža informacije identifikovanim zainteresovanim stranama.
* Klijent će provesti **smislene konsultacije**, zavisno o prirodi i obimu negativnih rizika i uticaja projekta i stepenu interesa zainteresovanih strana.
* Kako bi odgovorili na zabrinutosti zainteresovanih strana u vezi sa projektom na vrijeme, klijent će uspostaviti **efikasan mehanizam za pritužbe** što je ranije moguće u procesu razvoja projekta, kako bi primao i olakšavao rješavanje pritužbi i zabrinutosti zainteresovanih strana.
* Klijenti su obavezni **pripremiti i sprovoditi PUZS** koji opisuje kako će se uključivanje provoditi tokom cijelog trajanja projekta, uključujući vrijeme i metode uključivanja, informacije koje će biti objavljene, jezik(e) objavljivanja i vrstu informacija koje će se tražiti od zainteresovanih strana. Klijent će identifikovati strane pogođene projektom koje, zbog svojih posebnih okolnosti, mogu biti oštećene ili ranjive.

# Zainteresovane strane Projekta

Zainteresovane strane Projekta su identifikovane kako bi se odgovorilo na različite zahtjeve za konsultacije. Zainteresovane strane uključuju osobe ili grupe koje su:

* direktno i/ili indirektno pogođeni Projektom;
* imaju određene interese za Projekt i njegove aktivnosti; ili
* imaju mogućnost da utiču na sam Projekt i njegov konačni ishod.

Mapiranje zainteresovanih strana sprovedeno je tokom izrade ovog PUZS-a na osnovu obilaska reprezentativnog uzorka Projektnih zgrada, kao i razgovora sa Ministarstvom.

Identifikovane zainteresovane strane Projekta su navedeni u nastavku, dok su njihovi specifični interesi/zabrinutosti i planirane metode komunikacije detaljno opisani u narednom poglavlju. Potrebno je napomenuti da sve strane koje nisu identifikovane u ovoj fazi Projekta (kao što su nevladine organizacije zainteresovane za Projekt, a trenutno nisu identifikovane) mogu direktno kontaktirati JIP kako bi se predstavile svoje potrebe i kako bi olakšale efikasnu implementaciju ovog PUZS-a.

1. **Učenici/posjetioci/korisnici/osoblje obrazovnih ustanova**

Premještanje učenika i osoblja tokom građevinskih radova uglavnom neće biti izvodljivo za većinu institucija uključenih u Projekt. Zapravo, samo nekolicina ima kapacitet ili uslove koji omogućavaju premještanje, a čak i u tim slučajevima potrebno je značajno planiranje i resursi. Stoga će za većinu institucija preferirani pristup biti izvođenje građevinskih radova tokom školskih raspusta, vikendima ili van radnog vremena kako bi se smanjile smetnje.

Izvođenje građevinskih radova u blizini učenika/djece i osoblja može predstavljati značajne rizike po zdravlje i sigurnost, kao što su sljedeći:

* Povećan nivo buke unutar i oko institucija uzrokovan građevinskim radovima koji uključuju upotrebu bučnih mašina.
* Zagađivanje vazduha prašinom i česticama nastalim prilikom bušenja i drugih sličnih aktivnosti.
* Oslobađanje hlapljivih organskih spojeva i hemijske pare uzrokovano aktivnostima poput farbanja i postavljanja podova.
* Neprijatne mirise prouzrokovane građevinskim radovima i materijalima.
* Rizike od strujnog udara ili požara prilikom unapređenja električnih sistema, u slučaju nepoštivanja sigurnosnih protokola.

Korisnici vrtića i osnovnih škola su posebno osjetljiva kategorija sa povećanom osjetljivosti na faktore poput buke, prašine i drugih izazova povezanih s građevinskim radovima. Građevinske aktivnosti mogu rezultirati povećanim saobraćajnim gužvama i zatvaranjem pristupnih puteva, što potencijalno može uticati na pristup obrazovnim ustanovama i izazvati neugodnosti za osoblje, učenike/djecu i staratelje. Značaj ovog potencijalnog rizika je minimalan jer ustanove imaju više pristupnih puteva, a radovi će biti planirani za periode kada učenici nisu prisutni.

Kako bi se tokom građevinskih radova umanjio uticaj emisija polutanata u zrak u zatvorenom prostoru, biće sprovedene mjere ublažavanja, kao što su kontrola prašine, korišćenje materijala s niskim sadržajem hlapljivih organskih spojeva, te redovno čišćenje. Da bi se unaprijedila koordinacija tokom perioda izgradnje, JIP će uspostaviti formalnu *Proceduru za komunikaciju i koordinaciju* između voditelja građevinskih radova i predstavnika institucija. Procedura će obuhvatati aktivnosti za planiranje, izvođenje i nadzor građevinskih radova, sa posebnim naglaskom na koordinaciju bučnih građevinskih radova. Takođe će uključivati nedjeljne sastanke osoblja obrazovnih institucija, radi razmatranja planiranih radova za svaku nedjelju, omogućavajući nastavnicima da se pripreme za eventualne smetnje i na vrijeme organizuju online časove i premještaj u druge učionice ukoliko bude potrebe. Procedura za komunikaciju i koordinaciju takođe osigurava da je osoblje obrazovnih institucija redovno obaviješteno o potencijalnim problemima vezanim za zdravlje i bezbjednost, mjerama EE, i postupanju u slučaju sigurnosnih incidenata tokom radova. Pored toga, biće pripremljen Plan upravljanja saobraćajem kako bi se ublažile saobraćajne gužve i osigurala prohodnost evakuacionih puteva u hitnim slučajevima.

1. **Relevantni državni organi**

Ishodovanje dozvola i odobrenja za svaku zgradu u okviru Projekta zavisiće od konačnog opsega radova (a što će biti definisano Glavnim projektima), odnosno kategorizacije mjera kao radova na adaptaciji, odnosno rekonstrukciji objekata. Ukoliko aktivnosti Projekta budu kategorizovane kao adaptacija, zakonske obaveze nalažu samo podnošenje prijave radova adaptacije prije početka radova Ministarstvu prostornog planiranja, urbanizma i državne imovine – Direktoratu za inspekcijske poslove i licenciranje. Za preuređenje Projektnih zgrada u Kotoru biće potrebno obavijestiti Upravu za zaštitu kulturnih dobara Crne Gore. U slučaju da radovi budu kategorizovani kao radovi rekonstrukcije, biće neophodno ishodovati dozvole i odobrenja, kao što su Urbanističko-tehnički uslovi, dozvole/odobrenja za izvođače radova, Konzervatorski uslovi (samo za radove u Kotoru) itd. Prema propisima Crne Gore, za Projekt nije potrebna procjena uticaja na životnu sredinu niti ekološka dozvola.

Takođe, za sve Projektne zgrade biće potrebno dobiti potvrdu od nadležnih državnih organa o tome da li su fasade zgrada ili dijelovi fasada podložni pravima intelektualne svojine. Za one zgrade koje budu utvrđene kao zaštićene pravima intelektualne svojine, pravni postupak će zahtijevati kontaktiranje nosilaca tih prava tokom izrade Glavnog projekta.

1. **Izvođači ili podizvođači za izvođenje, praćenje i nadzor radova i njihovi zaposleni**

Izvođači ili Nadzorni inženjer još nisu odabrani, ali su identifikovani kao ključne zainteresovane strane za uspješnu implementaciju Projekta, budući da osiguravaju sigurnost i usklađenost tokom izvođenja građevinskih radova.

Izazovi za radnike Izvođača u svim Projektnim zgradama će uključivati ​​opšte rizike povezane sa građevinskim radovima. Specifično pitanje će biti postupanje sa otpadom koji sadrži azbest. Zbog toga će Ministarstvo, prije početka bilo kakvih radova, sprovesti sveobuhvatno ispitivanje prisustva materijala koji sadrže azbest u svim Projektnim zgradama i pripremiti prateće registre za svaku zgradu. Tamo gdje se identifikuje azbest, biće pripremljen Plan upravljanja azbestom.

# Program uključivanja zainteresovanih strana

Efikasno uključivanje zainteresovanih strana oslanja se na transparentno objavljivanje informacija i smislene konsultacije. Ovo poglavlje detaljno opisuje strategiju JIP-a i planirane aktivnosti kako bi sve zainteresirane strane bile informisane i uključene.

## Objavljivanje Projektnog paketa dokumenata

JIP će **objaviti sljedeće dokumente što je prije moguće u procesu razvoja Projekta**:

* + ovaj PUZS, Letak za javne pritužbe (Dodatak 1 ovog PUZS-a) i Projektni obrazac za pritužbe (Dodatak 2 ovog PUZS-a) i
  + Netehnički sažetak (NTS) Projekta.

Dokumenti će biti javno dostupni na crnogorskom i engleskom jeziku u elektronskom i štampanom obliku na internet stranici Ministarstva (<https://www.gov.me/mps>) te na njihovoj fizičkoj adresi (Vaka Đurovića BB, Podgorica, Crna Gora). JIP će takođe osigurati da sve obrazovne institucije objave link ka dokumentima na svojim internet stranicama.

Nakon objavljivanja gore navedenih dokumenata, **zainteresovane strane će imati rok od mjesec dana da dostave povratne informacije** (svoje mišljenja i sugestije u vezi sa Projektom). Kako bi podstakla povratne informacije, JIP će (paralelno sa objavljivanjem) osigurati da se na web stranicama Ministarstva i obrazovnih institucija objave obavještenje sa podacima o kontakt osobi JIP-a, kao i vremenski okvir za slanje povratnih informacija. Kontakt informacije JIP-a su date u poglavlju 5 ovog PUZS-a.

JIP će razmotriti sve komentare i prijedloge. Kratak izvještaj (“matrica komentara”) o primljenim komentarima/prijedlozima i odgovorima JIP-a će biti objavljen na web stranici Ministarstva nakon perioda javnih konsultacija.

## Informisanje javnosti o građevinskim radovima

JIP će se obavezati na objavljivanje jasnih informacija o planiranim građevinskim radovima. Objavit će se obavještenje u kojem se detaljno navode početak i trajanje radova, zajedno sa Letkom za javne pritužbe i Projektnim obrascem za pritužbe,najmanje 30 dana prije početka radova kroz:

* + gore navedene web stranice i
  + postavljanje obavještenja na ulazima obrazovnih institucija i na recepciji Studentskog doma u Podgorici
  + postavljanje obavještenja na ulazima u prostore koje obrazovne institucije izdaju poslovnim korisnicima i/ili pismenim obavještenjem poslovnih korisnika putem e-maila ili pošte
  + objave u medijima.

## Ciljevi i metode uključivanja zainteresovanih strana

Lista identifikovanih zainteresovanih strana i specifični zahtjevi za komunikaciju navedeni su u tabeli ispod.

Kao što je prethodno napomenuto, ova lista zainteresovanih strana nije nužno konačna, te zainteresovane strane koje nisu identifikovane u ovoj fazi Projekta mogu direktno kontaktirati JIP kako bi se predstavile i obavijestile JIP o svojim potrebama i interesima. JIP će skladno tome ažurirati PUZS. Prijedlozi za poboljšanje predloženih metoda komunikacije takođe su dobrodošli i mogu se poslati JIP-u, koja je otvorena za sve povratne informacije od zainteresovanih strana.

*Tabela 2: Detalji programa uključivanja zainteresovanih strana*

| **Identifikovane zainteresovane strane** | **Specifična pitanja ili interesovanja** | **Metode komunikacije i uključivanja** | **Informacije i dokumenti koji treba da budu objavljeni** |
| --- | --- | --- | --- |
| **Učenici/posjetioci/korisnici/osoblje obrazovnih ustanova** | Zabrinutosti u vezi sa izgradnjom u pogledu zdravlja i sigurnosti učenika/posjetilaca i osoblja ako se takvim pitanjima ne upravlja na odgovarajući način, kao npr. zagađivanje vazduha uslijed radova rušenja i bušenja, povećan nivo buke u obrazovnih institucijama zbog buke od mašina i radova, neprijatni mirisi ili nezgode tokom radova na električnim sistemima. | * Pristup Projektnim dokumentima online i u štampanom obliku, kao i mogućnost davanja povratnih informacija o Projektnim dokumentima * Sedmični sastanci osoblja kako bi se razgovaralo o radovima planiranim za svaku sedmicu, omogućavajući nastavnicima da se pripreme za bilo kakve smetnje, organizuju online časove i premještanje učenika u druge učionice. * Osiguravanje da osoblje svake ustanove bude redovno informisano o potencijalnim pitanjima u vezi sa zdravljem i sigurnošću te obavještavanje o sprovođenju mjera kao i davanje instrukcija za postupanje u slučaju bilo kakvih sigurnosnih incidenata u vezi sa radovima, u skladu sa Proceduru za komunikaciju i koordinaciju koju će za Projekt uspostaviti JIP. * Obavještenje sa detaljima o početku i trajanju radova i sa informacijama o mehanizmu za pritužbe prikazanom na ulazima obrazovnih institucija i na recepciji Studentskog doma u Podgorici * Odgovaranje na upite/pritužbe putem mehanizma za pritužbe Projekta (pogledati poglavlje 5) * Informativne table (uključujući informacije o mehanizmu za pritužbe) koje Izvođač postavlja na ulaze ustanova | * Set Projektnih dokumenata (PUZS, NTS, Letak za javne pritužbe, Projektni obrazac za pritužbe) i matrica komentara objavljeni na web stranici Ministarstva * Informacije pružene osoblju o potencijalnim problemima u vezi sa zdravljem i sigurnošću i ažurirane informacije o mjerama koje se provode, kao i upute za rukovanje svim sigurnosnim incidentima povezanih s radovima * Informacije o obimu, vremenu i trajanju planiranih radova * Informacije o mehanizmu za pritužbe |
| **Relevantni državni organi**  (Ministarstvo prostornog planiranja, urbanizma i državne imovine – Direktorat za inspekcijske poslove i licenciranje: Uprava za zaštitu kulturnih dobara) | Izdavanje dozvola, saglasnosti i mišljenja u skladu sa nacionalnim zakonodavstvom, kontrola usklađenosti sa nacionalnim zakonodavstvom | * Službeni komunikacijski kanali * Konsultacije sa državnim organima vezano za proceduru izdavanja dozvola * Izvještavanje i monitoring u skladu sa zahtjevima domaćeg zakonodavstva | * Informacije o Projektnim aktivnostima, zahtjevima za izdavanje dozvola, izvještaji o monitoringu/auditu, drugi zahtjevi nacionalnog zakonodavstva i relevantne informacije |
| **Izvođači ili podizvođači za izvođenje, praćenje i nadzor radova i njihovi zaposlenici** | Zdravlje i sigurnost; implementacija Plana upravljanja materijalima koji sadrže azbest (gdje je primjenjivo), rad i uslovi rada; uticaji na životnu sredinu | * Redovna komunikacija sa predstavnicima obrazvnih institucija (direktori, sekretarice itd.) * Informacije putem procesa ugovaranja * Sastanci/razgovori na gradilištima o temama rodno zasnovanog nasilja i uznemiravanja, zdravlja i sigurnosti * Mehanizam za pritužbe radnika | * Procedura koordinacije između voditelja građevinskih radova i predstavnika obrazovnih institucija * Propisi o sigurnosti i zdravlju, zahtjevi za zaštitu životne sredine * Informacije o mehanizmu za pritužbe radnika |

# 

# Upravljanje pritužbama

**Uvod**

JIP nastoji osigurati da implementacija Projekta ne dovede do negativnih uticaja na učenike, posjetioce, osoblje ili druge potencijalno pogođene zainteresovane strane. JIP razumije da je upravljanje pritužbama vitalna komponenta uključivanja zainteresovanih strana i važan aspekt upravljanja rizikom za Projekt. Uspostavljen je mehanizam za pritužbe na nivou Projekta kao proces za primanje, evaluaciju i rješavanje pritužbi. JIP će implementirati ovaj mehanizam kako bi osigurala odgovore na sve nedoumice i pritužbe. Kroz mehanizam će se brzo i efikasno rješavati problemi na transparentan način, bez manipulacije, uplitanja, prinude, diskriminacije, zastrašivanja i odmazde te će biti dostupan svim pogođenim stranama, bez ikakvih troškova.

Ovo poglavlje uključuje sljedeće prateće dodatke:

* + Tekst za Letak za javne pritužbe (Dodatak 1),
  + Projektni obrazac za pritužbe (Dodatak 2) i
  + Obrazac Registra pritužbi (Dodatak 3).

U nastavku ovog poglavlja razrađuju se procedura i koraci za podnošenje pritužbi na Projekt. Za radnike je dostupan poseban mehanizam za pritužbe.

**Dostupnost mehanizma za pritužbe**

Dostupnost mehanizma za pritužbe će se osigurati:

* + Što je ranije moguće u procesu razvoja Projekta: objavljivanje Letka za javne pritužbe i Projektnog obrasca za pritužbe putem web stranica Ministarstva i obrazovnih institucija.
  + Prije početka izvođenja radova: osigurati da obrazovne institucije postave obavještenje na svojim glavnim ulazima na vidljivim mjestima, sa detaljima početka i trajanja radova, kao i Letak za javne pritužbe i Projektni obrazac za pritužbe.
  + Nakon početka izvođenje radova: postavljanje informativne table (od strane Izvođača) na ulazima u obrazovne institucije na način da se jasno prikažu kontakt informacije JIP-a za pritužbe.

**Podnošenje pritužbi**

Sve pritužbe mogu biti upućene JIP-u usmeno (lično ili telefonom) ili pismeno popunjavanjem Projektnog obrasca za pritužbe (ličnom dostavom, poštom ili e-mailom na adresu/broj naveden ispod). Ukoliko podnosilac preferira, pritužbe se takođe mogu podnijeti anonimno ili bez upotrebe obrasca.

Nakon početka građevinskih radova, Projektni obrazac za pritužbe se takođe može podnijeti direktno Izvođaču ili Nadzornom inženjeru, koji će sve takve primljene pritužbe proslijediti JIP-u bez odlaganja (u roku od 24 sata) kako bi JIP-u bilo omogućeno da dalje procesuira pritužbu/komentar (tj. da zabilježi, potvrdi i odgovori na pritužbu u vremenskim okvirima definisanim u nastavku).

**Registracija i priznavanje pritužbi**

JIP će evidentirati sve pritužbe u Registar pritužbi te istim dodijeliti broj. Prijem pismenih i neanonimnih pritužbi će biti potvrđen u roku od 5 radnih dana. Kako bi se omogućilo pravilno praćenje i evaluacija, svaka pritužba će biti evidentirana u registru sa sljedećim podacima:

* opis pritužbe, uključujući naznaku **vrste (teme) pritužbe** kako bi se omogućilo pravovremeno otkrivanje najčešćih incidenata, te utvrdili trendove i upravljalo rizicima – kao što su:

1. pritužbe koje se odnose na bilo kakvo rodno zasnovano nasilje i uznemiravanje
2. pritužbe vezane za druge probleme u vezi s građevinskim radovima, kao što su nepravilno upravljanje otpadom, buka ili prašina unutar institucija

* detalji o **podnosiocu pritužbe**, kako bi se razumjelo ko i gdje je najviše pogođen negativnim uticajima Projekta (*napomena: ove informacije će se smatrati povjerljivim i biće objavljene samo osoblju JIP-a koji radi na pritužbama*)
* **datum prijema** pritužbe i **datum kada je potvrda o prijemu pritužbe poslana podnosiocu**
* **opis preduzetih radnji** (istraga, korektivne mjere, preventivne mjere)
* **datum rješavanja i zatvaranja**/osiguravanja povratnih informacija podnosiocu pritužbe

**Pomoć podnosiocima pritužbe**

Ukoliko je pritužba nedovoljno jasna, JIP će pomoći podnosiocu i pružiti savjete za preformulisanje/dopunjavanje pritužbe kako bi ista postala jasna, a u svrhu donošenja informisane odluke JIP-a, te u najboljem interesu osoba pogođenih Projektom i uzimajući u obzir željene korake rješavanja podnosioca pritužbe.

**Rješavanje pritužbi**

JIP će uložiti sve razumne napore da odgovori na pritužbu nakon potvrde prijema pritužbe. Ukoliko JIP nije u mogućnosti da odgovori na pitanja koja su pokrenuta neposrednim korektivnim mjerama, biće identifikovana dugoročna korektivna mjera. Podnosilac pritužbe će biti obaviješten o predloženoj korektivnoj mjeri i praćenju korektivne mjere u roku od 10 kalendarskih dana od dana potvrde prijema pritužbe. Preventivne mjere biće identifikovane i sprovedene s ciljem da se spriječi ponavljanje istog problema u budućnosti; koje će takođe biti saopštene podnosiocu pritužbe. JIP će uložiti razumne napore da nastavi komunikaciju sa podnosiocem pritužbe kako bi potvrdio uspješnu implementaciju mjere.

Ukoliko JIP nije u mogućnosti da odgovori na konkretna pitanja pokrenuta putem mehanizma za pritužbe ili ukoliko nije potrebna mjera, pružiće detaljno objašnjenje/opravdanje zašto problem nije riješen. Odgovor će takođe sadržavati, ukoliko je relevantno, objašnjenje o tome kako osoba/organizacija koja je podnijela pritužbu može postupiti sa pritužbom u slučaju da ishod nije zadovoljavajući.

U svakom trenutku, podnosioci pritužbe mogu tražiti druge pravne lijekove u skladu sa domaćim zakonodavstvom, uključujući i formalnu sudsku žalbu.

Kontakt informacije JIP-a su:

**Projekt unapređenja energetske efikasnosti obrazovnih institucija u Crnoj Gori – Jedinica za implementaciju Projekta**

Email: kabinet@mpni.gov.me

Tel. +382 20 410 100

Addresa: Vaka Đurovića BB, 81000 Podgorica

Internet stranica: www.gov.me/mps

**EBRD-ov nezavisni mehanizam odgovornosti za projekte**

Pored mehanizma na nivou projekta kojim upravlja JIP, EBRD-ov Nezavisni projektni mehanizam odgovornosti[[6]](#footnote-7) (IPAM) služi kao nezavisni alat u krajnjoj nuždi (ukoliko projektni mehanizam ne uspije). IPAM ima za cilj olakšati rješavanje društvenih i pitanja životne sredine, kao i pitanja o javnoj dostupnosti dokumenata, pokrenutih od ljudi pod uticajem projekta i zainteresovanih organizacija civilnog društva na projektima koje finansira EBRD ili utvrditi da li je Banka postupila u skladu sa svojom Politikom zaštite životne sredine i društvenih aspekata i svojom Politikom pristupa informacijama. Ako je primjenjivo, kroz ovaj mehanizam se mogu adresirati eventualne neusklađenosti sa spomenutim politikama Banke, pritom sprečavajući buduće neusklađenosti.

# Monitoring i izvještavanje

Rezultati procesa uključivanja zainteresovanih strana će biti uključeni u **Izvještaje o zaštiti životne sredine i društvenim pitanjima za EBRD** koje će pripremati JIP, a u kojima će se sažeti uticaji na životnu sredinu i društvo, aktivnosti u pogledu zdravlja i sigurnosti, objavljivanja informacija i konsultacija, te javnog mehanizma za pritužbe.

Izvještaji će posebno uključivati ​​sljedeće informacije:

* **Broj i vrste (teme) primljenih pritužbi** podnesenih u izvještajnom periodu prema vrsti (temi) pritužbe, kako bi se omogućilo pravovremeno otkrivanje najčešćih incidenata, utvrđivanje trendova i upravljanje rizicima – kao što su: pritužbe koje se odnose na rodno zasnovano nasilje i uznemiravanje, pritužbe vezane za druge građevinske smetnje kao što su nepravilno upravljanje otpadom, buka, prašina itd.
* **Broj i vrste aktivnosti objavljivanja informacija i uključivanja** putem svih kanala, sa informacijama o postavljenim pitanjima i nedoumicama i informacijama o tome kako je JIP uzeo u obzir postavljena pitanja.

JIP će biti odgovorna za praćenje svih aktivnosti uključivanja zainteresovanih strana u vezi sa Projektom, osiguravajući ispunjenje i ažuriranje ovog PUZS-a, te izvještavanje EBRD-u.

# Dodaci

## Dodatak 1: Tekst za Letak za javne pritužbe

Jedinica za implementaciju projekta (JIP) nastoji osigurati da **Projekt unapređenja energetske efikasnosti obrazovnih institucija u Crnoj Gori** ne dovede do negativnih uticaja na učenike/posjetioce/korisnike i osoblje u obrazovnim institucijama. Međutim, ukoliko dođe do bilo kakvih problema, željeli bismo čuti o svim nedoumicama ili pritužbama koje možete imati u vezi s Projektnim aktivnostima.

**Koju vrstu pritužbe mogu podnijeti?** Svako može uložiti pritužbu ako smatra da aktivnosti Projekta negativno utječu na njega ili na okruženje. Primjeri pritužbi mogu uključivati, ali nisu ograničeni na:

* Povećana buka, problemi sa pristupom ili druge smetnje tokom građevinskih radova unutar Projeknih zgrada
* Zabrinutost oko životne sredine ili pitanja zdravlja i sigurnosti zbog nepravilnog upravljanja otpadom, buke ili prašine oko ili u blizini obrazovnih institucija
* Prakse koje ugrožavaju zdravlje i sigurnost zaposlenih koji rade na Projektu
* Neadekvatna implementacija Plana uključivanja zainteresovanih strana Projekta od strane JIP-a

**Kako mogu podnijeti pritužbu?** Svako može podnijeti pritužbu JIP-u (kontaktne informacije su navedene u nastavku) ili Izvođaču (kada izgradnja počne) bez bilo kakvih troškova po podnosioca pritužbe, na sljedeće načine:

1. usmeno (lično ili telefonom)
2. pisanim putem – popunjavanjem priloženog Projektnog obrasca za pritužbe ili u drugom obliku po želji – i slanjem ličnom dostavom, poštom ili e-mailom

**Kontakt informacije:**

**Projekt unapređenja energetske efikasnosti obrazovnih institucija u Crnoj Gori – Jedinica za implementaciju Projekta**

Email: kabinet@mpni.gov.me

Tel. +382 20 410 100

Addresa: Vaka Đurovića BB, 81000 Podgorica

Internet stranica: www.gov.me/mps

Pritužbe se takođe mogu podnijeti anonimno. Osim toga, ukoliko želite da vaša pritužba ostane povjerljiva, JIP će osigurati da se vaše ime i podaci za kontakt ne otkriju bez vašeg pristanka i samo će tim JIP-a koji direktno radi na istrazi vaše pritužbe biti upoznat s tim. Ukoliko tim nije u mogućnosti da u potpunosti istraži pritužbu bez otkrivanja vašeg identiteta ili sadržaja vaše pritužbe, bićete obaviješteni.

**Kako će JIP rješavati moju pritužbu?** JIP će proći kroz sljedeće korake kako bi riješio vašu pritužbu:

* + 1. JIP će vas kontaktirati (ako ste podnijeli neanonimnu pritužbu) kako bi potvrdili vašu pritužbu u roku od 5 kalendarskih dana. To će uključivati ​​vaš referentni broj pritužbe kako je zabilježen u Registru pritužbi, osobu odgovornu za praćenje vaše pritužbe i njene kontakt informacije. Ukoliko je pritužba nejasna, JIP će vam pomoći i pružiti savjete u formulisanju/preobličavanju pritužbe, kako bi pritužba postala jasnija.
    2. JIP će uložiti sve razumne napore da riješi pritužbu, te će pokrenuti istragu o vašoj pritužbi. Moguće je da ćemo morati da vas kontaktiramo tokom ovog koraka za dodatne informacije.
    3. Bićete kontaktirani u roku od 10 kalendarskih dana nakon potvrde pritužbe. Ukoliko istraga utvrdi da je vaša pritužba opravdana, obavijestićemo vas o poduzetim hitnim korektivnim mjerama ili potencijalno identificiranim dugoročnim korektivnim mjerama ako je relevantno. Ukoliko se pritužba ne odnosi na aktivnosti Projekta ili se utvrdi da nisu prekršeni relevantni domaći i međunarodni standardi ili ako nismo u mogućnosti da riješimo pitanje koje ste pokrenuli, objasnićemo vam to u pisanoj formi.
    4. JIP vas može kontaktirati u kasnijoj fazi kako bi provjerio da li Projektne aktivnosti i dalje predstavljaju problem.

## Dodatak 2: Projektni obrazac za pritužbe

|  |  |  |
| --- | --- | --- |
| **Referentni broj** |  | |
| **Ime i prezime (nije obavezno)**   * Želim da podnesem pritužbu anonimno. * Zahtijevam da ne otkrivate moj identitet bez mog pristanka. |  | |
| **Kontakt informacije**  **Molimo navedite kako želite da budete kontaktirani (poštom, telefonom, e-mailom).** | Poštom: Molimo navedite vašu poštansku adresu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefonom: \_\_\_\_\_\_\_\_\_\_\_\_\_\_\_\_\_\_\_\_  E-mailom: \_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Preferirani jezik komunikacije** | - Crnogorski/srpski  - Engleski (ako je moguće)  - Drugo \_\_\_\_\_\_\_\_\_\_ | |
|  | | |
| **Opis incidenta za koji je podnesena pritužba** | | Šta se dogodilo? Gdje se to dogodilo? Kome se to dogodilo? Kakve su posljedice problema? |
|  | | |
| **Datum incidenta / pritužbe** |  | |
|  | * Jednokratni incident/pritužba (datum\_\_\_\_\_\_\_\_\_\_\_\_\_\_\_) * Desilo se više puta (koliko puta?\_\_\_\_\_\_) * Tekući problem (trenutno se suočavate s problemom) | |
|  | | |
| **Šta biste željeli da se dogodi?** | | |
|  | | |

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Molimo vratite ovaj obrazac:*

***Projekt unapređenja energetske efikasnosti obrazovnih institucija u Crnoj Gori***

***Jedinica za implementaciju Projekta***

*Email: kabinet@mpni.gov.me*

*Tel. +382 20 410 100*

*Addresa: Vaka Đurovića BB, 81000 Podgorica*

*Internet stranica: www.gov.me/mps*

## Dodatak 3: Obrazac Registra pritužbi

Napomena: Svi lični podaci će se obrađivati u skladu sa crnogorskim propisima o zaštiti ličnih podataka.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ime podnosioca pritužbe | Profil podnosioca pritužbe | Kontakt informacije | Datum prijema | Datum slanja potvrde o prijemu pritužbe | Vrsta (tema) problema | Odgovorno lice ili odjeljenje | Opis pritužbe | Predloženo rješenje | Rok za propratnu radnju | Rezultati intervencije | Datum zatvaranja pritužbe | Daljnje aktivnosti praćenja po pritužbi | Ponavljanje problema  (DA/NE) | Mjere/ napomene |
|  | *Unesite ime ili "anonimno"* |  |  |  |  | *Npr. buka, prašina, rodno zasnovano nasilje i uznemiravanje* |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

1. Projekt se svrstava u kategoriju "B" kada su njegovi mogući uticaji na životnu sredinu i/ili društvo specifični za određenu lokaciju i/ili su lako uočljivi, a rješavaju kroz efikasne mjere ublažavanja. [↑](#footnote-ref-2)
2. Očekuje se da će ova mjera biti primijenjena i na druge zgrade. Zgrade koje će biti obuhvaćene mjerom biće izabrane nakon završetka ispitivanja prisustva azbesta, tokom pripremne faze Projekta. [↑](#footnote-ref-3)
3. Prema Studiji izvodljivosti, mjera je prvobitno planirana za ovu školu. Međutim, javni poziv za popravku krova objavljen je u martu 2024. godine pa se može pretpostaviti da M2 neće biti sprovedena u ovoj školi kako je prvobitno planirano. [↑](#footnote-ref-4)
4. *Sl. list Crne Gore, br. 044/12 i 030/17* [↑](#footnote-ref-5)
5. *Sl. list Crne Gore, br. 82/20* [↑](#footnote-ref-6)
6. Informacije o IPAM procesu dostupne na: <https://www.ebrd.com/what-we-do/independent-project-accountability-mechanism.html> [↑](#footnote-ref-7)